Steuerowy szrajbůnek. Steuerowy szrajbůnek, (tyż: ślůnske Steuerowe abecadło, Steuerowo uortografijo) – przesprowjane łaćińske abecadło stworzůne we mjyndzywojynnym uokreśe uod dochtora Feliksa Steuera, dyrechtora jednego ze katowickich licyjůw. Abecadło te skłodo śe ze 30 znokůw:
A, B, C, Ć, D, E, F, G, H, I, J, K, L, Ł, M, N, Ń, O, P, R, S, Ś, T, U, Ů, W, Y, Z, Ź, Ż.
a uoźmju dwaznokůw: 
AU, CH, CZ, DZ, DŹ, DŻ, RZ, SZ.
Dwaznok "ou" uostoł przidany, coby uoddać wymołwa kůntynuanta downygo ajchńůnygo a we zachodńim Ślůnsku (je uůn używany na placu połedńowoślůnskigo "au" a uogůlnoślůnskigo "o"). Proteza "u-" przed o uoznoczo prelabjalizacyjno wymołwa krůtkigo [w] przed kożdym nagłosowym "o". Charakterystycznům cechům Steuerowygo szrajbůnku je zmjynkczańy spůłgłoskůw uod j, btp. "bjoły", lebo uod uosobnyj buchsztaby, btp. "ćymny". Inkszům wprowadzůnům zmjanům we uortografiji Steuera je wkludzyńy apostrofu lo abrewjacyjnych formůw czasowńika, btp. "wźůn'ech" (uod wźůn żech).
We tym szrajbůnku wydowoł swoje dźeła po ślůnsku, mjyndzy inkszymi "Ostatńi gwojźdźaurz" (1935) a "Z naszej źymjy ślůnskej" (1935).